Као капитен репрезентације Чехословачке освојио је две титуле светског првака на првенствима 1947. у Прагу и 1949. у Стокхолму, а са светских првенстава има још и бронзану медаљу са првенства 1955. у Западној Немачкој. Био је члан олимпијског тима Чехословачке који је на Зимским олимпијским играма 1948. у швајцарском Санкт Морицу освојио сребрну медаљу. У дресу репрезентације одиграо је укупно 93 утакмице уз учинак од 158 постигнутих голова.